Mette Finderup

Mette Finderup (født 14. juli 1968 i Hobro) er en dansk forfatter, der skriver bøger i to genrer: fantasy og humoristiske bøger til børn og unge.

Mette er opvokset i landsbyen Hvornum, er samfundssproglig student fra Hobro Gymnasium (nu Mariagerfjord Gymnasium) og senere uddannet i litteraturhistorie på Aarhus Universitet.

Efter eksamen arbejdede hun et år i en boghandel og blev derefter skolekonsulent hos FDB (nu Coop). Herefter blev hun ansat på forlaget Benjamin, hvor hun bl.a. var redaktionschef for Bil Magasinet (uden at have kørekort). I denne periode ideudviklede hun sideløbende sammen med journalist Mette Holbæk et kvindemagasin. Det blev til magasinet Woman, som de to var fælles chefredaktør for, til Mette Finderup forlod bladbranchen i 2000. I stedet begyndte hun at arbejde med børne- og ungdomsbøger. Først som redaktør for børnebogklubben For Børn hos Bonnier. Derefter som redaktør i Gyldendals Børnebogklubber.

I 2003 blev hun selvstændig og stiftede firmaet Abrasax, der solgte tekster, ideer og spildesigns. I 2005 var hun idéforfatter på TV 2s julekalender Jul i Valhal, sammen med Lene Kaaberbøl og Merlin P. Mann. Samme år udkom hendes første bog, og fra 2009 har hun udelukkende levet af sit forfatterskab samt foredragsvirksomhed og undervisning i at skrive. 

Hun vandt i 2007 Orla-prisen for Emmy 3 – Den fedeste sommer, or not. I 2014 modtog hun Kommunernes Skolebiblioteksforening forfatterpris ved Edvard Pedersens Biblioteksfond for sit forfatterskab symboliseret i Den Grønne Ø. Ligeledes i 2014 modtog hun Danmarks Skolebibliotekarers børnebogspris for hele sit forfatterskab.

Udgivelser 
Diverse
 Historier fra Valhal, 2005 (Phabel/People'sPress Jr.), illustreret af Rebecca Bang Sørensen, nomineret til Orlaprisen, solgt til Norge
 Marsmanden og andre fortællinger fra Sogneager, 2006 (Bibelselskabet), i samarbejde med Lene Kaaberbøl, illustreret af Jan Solheim
 Blink, 2009 (Gyldendal), solgt til Tyskland, Holland, Frankrig og Sverige.
 Mille – Venner 4Ever, 2009 (DR)
 Eks Libris – Tænk på signalværdien! (Eudor Comics), i samarbejde med Sussi Bech (oprindeligt udsendt som stribe i Weekendavisen)
 Døde drenge kan ikke sms'e – og andre klamme historier, 2014 (Gyldendal)
 Den sultne zombie, 2014 (Carlsen), illustreret af Claus Rye Schierbeck 
Sisse og Simone (Phabel/People'sPress Jr.)

Illustreret af Jan Solheim
 Sisse og Simone: Amirs Amulet, 2005 
 Sisse og Simone: Daniel fra B-klassen, 2005  
Dødsguden (Phabel/People'sPress Jr.)
 Dødsgudens Løgne, 2007 – nomineret til Orlaprisen
 Støvets Land, 2008
Emmy (1-3 Sesam/Egmont, 4-9 Carlsen)

Illustreret af Sussi Bech. 1-6 og 8-9 solgt til Sverige, Norge og Finland; 1-6 og 8 solgt til Tyskland; 1-2 Solgt til Australien og New Zealand; 1-4 solgt til Ungarn
 Emmy 1 – Et nyt liv truer, 2006
 Emmy 2 – Møgtur til Sverige, 2007
 Emmy 3 – Den fedeste sommer, or not, 2007 – vinder af Orlaprisen
 Emmy 4 – Dramaqueen i Vestjylland, 2008 – nomineret til Orlaprisen
 Emmy 5 – Goth Nytår, 2008
 Emmy 6 – Nu også med udvoksning, 2009
 Emmy 7 – Tour de Paris, 2010
 Emmy 0 – Konfirmationshys? Hvem, mig??, 2011
 Emmy 8 – Kære Kit, din kæreste lugter af fisketis, 2013
 Emmy 9 – Ingen vej tilbage, 2014
Lasse Leif og Luske-Lise (Alvilda)

Illustreret af Annette Carlsen
 Lasse-Leif og den sidste sut, 2010 
 Hvem har pruttet i Lasse-Leifs bukser?, 2010
 Lasse-Leif er alene hjemme, 2011
 Lasse-Leif vil ikke tale menneskesprog, 2011
 Lasse-Leif – fri leg i supermarkedet, 2012
 Lasse-Leif gider ikke lege med Fætter Finn, 2012
 Lasse-Leif har verdens klammeste far, 2013
 Lasse-Leif og den virkelig væmmelige makrelmad, 2013
 Lasse-Leif – Perlepladsens forbandelse, 2014
 Lasse-Leif og mormors nej-hat, 2014
Gemini (Gyldendal)

Skrevet i samarbejde med Thomas Munkholt. Illustreret af Lars Gabel. Solgt til Frankrig
 Gemini 1 – Forbyttede børn, 2011
 Gemini 2 – Veje mellem verdener, 2011
 Gemini 3 – Drengen fra Stjernerne, 2011
 Gemini 4 – Dæmonfyrstens datter, 2011
 Gemini 5 – Dødens symfoni, 2012
 Gemini 6 – Det trettende tegn, 2012
Petrea (Alinea)

Illustreret af Andreas Erstling
 Petrea, 2011
 Petrea og skraldetøsen, 2011
 Petrea – fyre og friture, 2012
 Petrea og kommuneheksen, 2012
 Petrea og jydemafiaen, 2014
 Petrea på stenbroen, 2014
Sværdets Mester (Gyldendal)

Illustreret af Niels Bach
 Sværdets Mester 1 – Tvekampen, 2012
 Sværdets mester 2 – Den udstødte prins, 2012
 Sværdets Mester 3 – Tyvekongens by, 2012
 Sværdets mester 4 – Dybe Sø, 2012
 Sværdets mester 5 – De Blinde Bjerge, 2013
 Sværdets mester 6 – Historien om Blodtunge, 2013
 Sværdets mester 7 – Kampen mod Karna, 2014
 Sværdets mester 8 – Blodets vej, 2014
 Sværdets mester 9 – Den Store Dyst, 2015
 (flere bind under forberedelse, i alt ti bind)
Den Grønne Ø (Gyldendal)
 Den Grønne Ø 1 – Smertensbarn, 2012 – nomineret til Orlaprisen, nomineret til Bogslugerprisen i både 2014 og 2015
 Den Grønne Ø 2 – Blodvarslet, 2013
 Den Grønne Ø 3 – Hjerteløs, 2014
 (flere bind under forberedelse, i alt fire bind)

Rollespil 
Mette Finderup har været en del af dansk rollespils pionerkorps siden starten af 90'erne og blandt andet været general for den store århusianske rollespilskongres Fastaval i 1995 og 1996. 

I 90'erne opstod en kerne af kreative kræfter omkring udviklingen af det danske rollespilsscenarie, hvoraf flere af dem er aktive forfattere i dag (ud over Mette Finderup bl.a. Alex Uth, Merlin P. Mann, Dennis Gade Kofod og Thomas Munkholt).

Mette Finderup har skrevet flere rollespilsscenarier og vundet den såkaldte Otto for scenarierne Dr. Frank (1995), Darling er Død (2003) og Fordømt Ungdom (2014) . I 1999 modtog hun miljøets Æresotto sammen med Kristoffer Apollo.

Referencer

Eksterne henvisninger 
 www.finderup.dk – forfatterens egen side

Fantasyforfattere fra Danmark
Børnebogsforfattere fra Danmark
Personer fra Hobro
Dansksprogede forfattere fra Danmark
Modtagere af Orla-prisen